آمریکا‌نین بیرلشمیش میللت‌لر (بمت) دایمی نماینده‌سی نیکی هیلی، قوزئی کوره‌نین جمعه گونو اوزون منزیل‌لی موشک سیناغیندان سونرا، چین‌ه، حرکته کئچمه چاغیریشی ائتدی.
هیلی، ائتدیگی یازیلی آچیقلامادا، آمریکانین بون‌دان سونرا قوزئی کوره‌نین بالیستیک موشک سیناق‌لاری‌نین سونرا بمت امنیت شوراسینا عاجیل توپلانما طلب ائتمیه‌جگینی، بو توپلانتی‌لارین بیر نتیجه وئرمدیگینی ده ایفاده ائتدی.
بیرلشمیش میللت‌لر امنیت شوراسی‌نین قوزئی کوره‌یه هله ده تحریملر تطبیق ائتدیگینی و یئنی تحریملرین قوزئی کوره اوزرین‌دکی بین الخالق تضییقی آرتیرمایاجاغینی یازان هیلی، "چین‌ین آرتیق بو موضوعدا اهمیت‌لی بیر آددیم آتمایاجاغینا قرار وئرمه‌سی لازیم‌دیر. دانیشما زامانی سونا چاتدی. قوزئی کوره رژیمی‌نین بین الخالق باریشی تهدید ائتدیگی آشکار . " ایفاده‌لرینی ایستیفاده ائتدی.
هیلی، توییتر حسابین‌دان ائتدیگی آچیقلامادا ایسه "قوزئی کوره حاقیندا دانیشا‌جاق بیر شئی قالمادی آرتیق، چین حرکته کئچمه‌لی. ژاپون و جنوبی کوره تضییقی آرتیرما‌لی، بو یالنیز آمریکانین پروبلمی دئییل، بین الخالق حل طلب ائدیر." دئیه بیلدیرمیش‌دیر.
آمریکا، بمت امنیت شوراسی‌نین عضوو چین ایله بیر مدت‌دیر قوزئی کوره‌یه داها آغیر تحریملر تطبیق اولونماسی مسئله‌سینی گؤروشویوردو.
هیلی‌نین آمریکا پاسیفیک گوج‌لر قوموتان‌لیغی‌نین قوزئی کوره‌نین قاره‌لرآراسی بالیستیک موشک سیناغینا قارشی ژاپونیا و جنوبی کوره هاوا عنصورلاری‌نین دا یولداشلیغیندا کوره یاریماداسی اوزرینده B-1B بومباردمان اوچاقلاری ایله گوج نوماییشی اولماسی‌نین آردین‌دان ائتدیگی بو آچیقلاما، دقت چکدی.
بیرلشمیش میللت‌لر امنیت شوراسی‌، نوکلر پروقرامی سببیله قوزئی کوره‌یه 2006-جی ایلدن بو یانا نیظامی و ایقتیصادی تحریملر تطبیق ائدیر.
بمت امنیت شوراسی، کئچن آی، قوزئی کوره‌یه قارشی تحریملری گئنیشلتمیش، تحریم لیسته‌سینه قوزئی کوره‌نین نوکلر پروقرامینا مالی دستک وئرمکله گوناهلان‌دیریلان 14 قوزئی کوره‌لی و 4 فیرما داها علاوه اولونموشدو. بو آدام و تشکیلات‌لار حاقیندا سیاحت قاداغانی و وارلیق دوندورما قراری آلینمیشدی.
